**EGYÜTTMŰKÖDÉSI MEGÁLLAPODÁS**

Mely létrejött egyrészről

**Zalaszentgrót Város Önkormányzata**

Székhelye: 8790 Zalaszentgrót, Dózsa Gy. u. 1.

Adószám: 15734398-2-20

Képviseli: **Baracskai József** polgármester

- a továbbiakban: **Önkormányzat**

másrészről a

**Kolping Idősek Ápoló - Gondozó Otthona Türje - Zalaszentgrót**

Székhelye: 8796 Türje, Premontrei tér 2.

Adószáma: 18968110-1-20

Képviseli: **Vági Ferencné** intézményvezető

- a továbbiakban: **Szervezet**

a továbbiakban ketten együtt: Megállapodó Felek között, az alulírott helyen és időben az alábbi feltételekkel:

1. a Megállapodó Felek megállapodnak abban, hogy a jelen okiratban foglaltak szerint a szociális igazgatásról és szociális ellátásokról szóló 1993. évi III. törvény (a továbbiakban: Szt.) 65/C. § pontjában meghatározott támogató szolgáltatás feladatainak ellátása tárgyában jelen megállapodás aláírásának napjától határozatlan időre Együttműködési Megállapodást (a továbbiakban: Megállapodás) kötnek.
2. A Szervezet kijelenti, hogy az 1. pontban meghatározott feladatok ellátására a Zala Vármegyei Kormányhivatal Hatósági Főosztály Szociális és Gyámügyi Osztály által kiadott jogerős működési engedéllyel rendelkezik, illetve a Nemzeti Rehabilitációs és Szociális Hivatal által vezetett szociális szolgáltatói nyilvántartásba bejegyzésre került.

A támogató szolgáltatás feladata – az Szt. 65/C. §-ának (3) bekezdésében meghatározottak szerint – különösen

*a)” az alapvető szükségletek kielégítését segítő szolgáltatásokhoz, közszolgáltatásokhoz való hozzájutás biztosítása (speciális személyi szállítás, szállító szolgálat működtetése),*

*b) az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztő tevékenységhez való hozzájutás személyi és eszközfeltételeinek biztosítása,*

*c) információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása,*

*d) a jelnyelvi tolmácsszolgálat elérhetőségének biztosítása,*

*e) segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz,*

*f) egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan,*

*g) segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása,*

*h) a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése”.*

1. A Szervezet támogató szolgáltatásban Zalaszentgróti, Zalaegerszegi, Vasvári és Sümegi járások közigazgatási területén élő azon lakosokat részesíti, akik megfelelnek a szociális törvényben és egyéb vonatkozó jogszabályban meghatározott feltételeknek.
2. Ellátottak köre: a Szoc. tv. 65/C. § alapján meghatározott szociálisan rászorult fogyatékos személyek.
3. A Szervezet tevékenysége során együttműködik az egészségügyi, szociális alap- és szakellátást biztosító szolgáltatókkal, nevelési, oktatási, gyermekvédelmi intézményekkel.
4. Amennyiben a Szervezet tevékenységével kapcsolatban panasz érkezik, a panasz tényéről a Megállapodó Felek kölcsönösen tájékoztatják egymást. A panaszt a Szervezet köteles kivizsgálni és a vizsgálat eredményéről a bejelentést követő 30 napon belül az Önkormányzatot és a panasztevőt írásban tájékoztatni.
5. A Szervezet vállalja, hogy tevékenységéről tájékoztatót nyújt az Önkormányzat kérésének megfelelően.
6. A Megállapodó Felek a Megállapodás időtartama alatt a Megállapodás rendelkezéseivel, valamint a vonatkozó jogszabályok rendelkezéseivel összhangban teljes együttműködésre törekednek. Ennek részeként vállalják, hogy kölcsönösen és folyamatosan tájékoztatják egymást.
7. A Megállapodó Felek megállapodnak abban, hogy a Szervezet a támogató szolgáltatás működésével akkor hagyhat fel, ha ezt a szándékát közli az ellátottakkal, illetve azok törvényes képviselőivel, az önkormányzattal, a működési engedélyt kiadó hatósággal.
8. A Szervezet tudomásul veszi, hogy működését a 9) pont szerinti közlés időpontjától számított legalább két hónap (60 nap) elteltével lehet megszüntetni, kivéve, ha az ellátottakról való megfelelő gondoskodás azt követően is biztosítható.
9. Az ellátást igénybe vevők személyéről, valamint a foglalkoztatottak számáról és személyéről – a vonatkozó jogszabályok maradéktalan figyelembe vételével – a Szervezet dönt.
10. A Megállapodó Felek rögzítik, hogy jelen együttműködési megállapodás a másik félhez intézett írásbeli nyilatkozattal, 30 napos felmondási idővel mondható fel.
11. A Szervezet tudomásul veszi, hogy az Önkormányzat a jelen szerződésben foglalt ellátáshoz anyagi forrást nem biztosít.
12. A Megállapodó Felek kijelentik, hogy vitás kérdéseiket tárgyalás útján kívánják rendezni.
13. A Megállapodást a Megállapodó Felek, mint akaratukkal mindenben megegyezőt, jóváhagyólag írták alá.

Zalaszentgrót, 2023 október ….

|  |  |
| --- | --- |
| ***Baracskai József***  polgármester | ***Vági Ferencné***  *Intézményvezető* |